**LAZDIJŲ RAJONO SAVIVALDYBĖS TARYBOS SPRENDIMO**

**„DĖL PRITARIMO PROJEKTUI „PAVEISININKŲ PILIAKALNIO TVARKYBOS IR TVARKOMŲJŲ STATYBOS DARBŲ PROJEKTINĖS DOKUMENTACIJOS PARENGIMAS“**  **IR JO DALINIO FINANSAVIMO“**

**PROJEKTO**

**AIŠKINAMASIS RAŠTAS**

2021 m. lapkričio 4 d.

Lazdijų rajono savivaldybės tarybos sprendimo „Dėl pritarimo projektui „Paveisininkų piliakalnio tvarkybos ir tvarkomųjų statybos darbų projektinės dokumentacijos parengimas“ ir jo dalinio finansavimo“ projektas parengtas vadovaujantis Lietuvos Respublikos vietos savivaldos įstatymo 6 straipsnio 13 punktu, 16 straipsnio 4 dalimi, 50 straipsnio 3 dalimi, Lazdijų rajono savivaldybės 2021–2027 metų strateginio plėtros plano, patvirtinto Lazdijų rajono savivaldybės tarybos 2020 m. gruodžio 18 d. sprendimu Nr. 5TS-581 „Dėl Lazdijų rajono savivaldybės 2021–2027 metų strateginio plėtros plano patvirtinimo“, 3 prioriteto „Išvystytas kultūrinis ir pažintinis turizmas“, 3.2 tikslo „Pritaikyti gamtos ir kultūros paveldo objektus turizmo reikmėms“, 3.2.1 uždavinio „Atnaujinti ir įrengti turizmui patrauklius Lazdijų rajono savivaldybės gamtos ir kultūros paveldo objektus“, 3.2.1.1 priemone „Lazdijų r. savivaldybės kultūros paveldo objektų sutvarkymas ir jų pritaikymas turizmui ir kitoms viešosioms ir ekonominėms paslaugoms vystyti“, atsižvelgiant į VšĮ „Lazdijų turizmo informacinis centras“ 2021-10-27 raštą Nr.1S-73 „Projekto idėjos pasiūlymas“.

Šio sprendimo tikslas – pritarti Lazdijų rajono savivaldybės administracijos dalyvavimui partnerio teisėmis teikiant ir įgyvendinant VšĮ „Lazdijų turizmo informacinis centras“ projektą „Paveisininkų piliakalnio tvarkybos ir tvarkomųjų statybos darbų projektinės dokumentacijos parengimas“ ir numatyti Lazdijų rajono savivaldybės biudžete lėšų projekto daliniam finansavimui ne daugiau kaip 30 proc., t. y. 2130,00 Eur projekto tinkamų finansuoti išlaidų. Bendra projekto vertė – 7100,00 Eur. Įgalioti Iloną Šaparauskienę, Lazdijų rajono savivaldybės administracijos direktorę, o jos dėl ligos, komandiruotės, atostogų ar kitų objektyvių priežasčių nesant, – Saulių Petrauską, Lazdijų rajono savivaldybės administracijos direktoriaus pavaduotoją, pasirašyti visus su 1 punkte nurodytu projektu susijusius dokumentus (partnerystės sutartis, ketinimų protokolus, bendradarbiavimo susitarimus ir kt.) ir jų pakeitimus (jei iškils tokia būtinybė).

Bendradarbiaudamos keturios kaimyninės savivaldybės – Lazdijų rajono, Druskininkų, Alytaus miesto ir rajono sukūrė naują turistinį maršrutą, kultūrinį Jotvingių kelią. Šis kelias yra viešinamas, kuriamos naujos edukacijos objektuose, kurie patenka į šį kelią, vykdomos įvairios veiklos. Ateityje planuojama šį kelią sertifikuoti regioniniu, nacionaliniu ir tarptautiniu lygmeniu ir toliau jį vystyti.

Lazdijų rajono teritorijoje į Jotvingių kelią patenka 5 piliakalniai. Prasčiausia infrastruktūros būklė (informacinis stendas, automobilių stovėjimo aikštelė, takas, mediniai laiptai, tiltelis, želdiniai) šiuo metu yra Paveisininkų piliakalnio. Siekiant, kad Jotvingių kelyje esantys objektai būtų patrauklūs ir tinkamai reprezentuotų Lazdijų kraštą, būtina atlikti jų tvarkomuosius darbus.

Atsižvelgiant į tai, kad minėtas piliakalnis yra kultūros paveldo objektas, saugomas valstybės, prieš organizuojant bet kokius statybos darbus, būtina parengti piliakalnio tvarkybos ir tvarkomųjų statybos darbų projektinę dokumentaciją. Turint parengtą tvarkybos ir tvarkomųjų statybos darbų projektinę dokumentaciją, toliau bus ieškoma galimybių projekte numatytų darbų finansavimui gauti.

Paveisininkų piliakalnio teritorija yra Lazdijų rajono savivaldybės nuosavybė, todėl VšĮ „Lazdijų turizmo informacinis centras“ prašo, kad Lazdijų rajono savivaldybės administracija būtų projekto partneris. Projekto paraiška teikiama Lietuvos kultūros tarybai.

Projekto neigiamos pasekmės – nenumatomos.

Projekto sprendimo projektas neprieštarauja galiojantiems teisės aktams.

Priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Strateginio planavimo ir investicinių projektų valdymo skyriaus vedėjo pavaduotojas Vidmantas Pilvinis.

Strateginio planavimo ir investicinių

projektų valdymo skyriaus

vedėjo pavaduotojas Vidmantas Pilvinis